Greek Legal Document

Category: 273

Content:
1.ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 28/28 Ιουλ. 1978 (ΦΕΚ Α΄ 117)  Περί αποκαταστάσεως ζημιών εκ των σεισμών 1978 εις περιοχήν Βορ. Ελλάδος και ρυθμίσεως συναφών θεμάτων.  ΄Εχοντες υπ’ όψει: 1.Τας διατάξεις της παρ. 1 του άρθρ. 44 του Συντάγματος. 2.Την δημιουργηθείσαν κατάστασιν εξαιρετικώς επειγούσης εκτάκτου και απροβλέπτου ανάγκης συνεπεία των εκτεταμένων ζημιών, αίτινες προεκλήθησαν εκ των ισχυρών σεισμών εις την περιοχήν Βορείου Ελλάδος από 24.5.78 και εντεύθεν. 2.Την αδήριτον ανάγκην αντιμετωπίσεως των εκ σεισμών προκληθεισών ζημιών εις ακίνητα των πληγεισών περιοχών. 4.Την, συνεπεία των ανωτέρω, αδυναμίαν αμέσου αντιμετωπίσεως της διαμορφωθείσης εκτάκτου καταστάσεως δια της συνήθους νομοθετικής ρυθμίσεως των συναφών θεμάτων, προτάσει του ημετέρου Υπουργικού Συμβουλίου, αποφασίζομεν: ΄Αρθρ.1.-1.Η κατά την παρούσαν πράξιν λήψις των ενδεικνυομένων μέτρων δια την αποκατάστασιν των ζημιών των κτιρίων εν γένει, αι οποίαι προεκλήθησαν εκ των σεισμών του έτους 1978 εις την περιοχήν της Βορείου Ελλάδος, ανήκει εις την αρμοδιότητα του Υπουργείου Δημοσίων ΄Εργων. 2.Εις την έννοιαν της αποκαταστάσεως των ζημιών, περιλαμβάνεται η ανακατασκευή των μη επιδεκτικών επισκευής κτιρίων ή η επισκευή ως και η ενίσχυσις και αποκατάστασις φέροντος οργανισμού, ως και λοιπών δομικών στοιχείων και εγκαταστάσεων των βλαβέντων υπό των σεισμών κτιρίων. ΄Αρθρ.2.-1.Δια την πραγματοποίησιν της αποκαταστάσεως χορηγούνται ειδικά δάνεια και παρέχεται αρωγή και τεχνική συνδρομή εις τους πληγέντας. 2.Δι’ αποφάσεως της Νομισματικής Επιτροπής καθορίζονται εκάστοτε τα των χορηγουμένων στεγαστικών δανείων και ιδία αι προϋποθέσεις χορηγήσεως του δανείου, τα πιστοποιητικά Ιδρύματα, το ύψος, το επιτόκιον και το τυχόν μέρος του δανείου το οποίον δύναται να είναι άτοκον, και ο τρόπος και ο χρόνος εξοφλήσεως αυτού. Δι’ ομοίων αποφάσεων καθορίζονται επίσης και τα της τυχόν χορηγουμένης δωρεάν αρωγής, ως και τα της τυχόν ειδικής αρωγής δια την αποκατάστασιν κρινομένων ως διατηρητέων κτιρίων.  «Δια την αποκατάστασιν των ζημιών των φερόντων και λοιπών κοινοκτήτων στοιχείων των κτιρίων το δάνειον καλύπτει το σύνολον της δαπάνης ταύτης. Αι ζημίαι εις τα φέροντα στοιχεία των κτιρίων αποκαθίστανται εκ του προϊόντος των δανείων κατ’ απόλυτον προτεραιότητα». Το μέσα στα « » τελευταίο εδάφιο προστέθηκε από το άρθρ. δεύτερο παρ. 1 Νόμ. 867/1978 (ΦΕΚ Α΄ 24), κατωτ. αριθ. 2. 3.Η δανειοδότηση των πάσης φύσεως επιχειρήσεων και επαγγελματιών, των οποίων αι κτιριακαί εγκαταστάσεις υπέστησαν βλάβας, ενεργείται κατά τα καθοριζόμενα δι’ αποφάσεως της Νομισματικής Επιτροπής, κατά τα λοιπά εφαρμοζομένων και εις τας περιπτώσεις ταύτας των διατάξεων της παρούσης. 4.«Δι’ αποφάσεως του Υπουργού Δημοσίων ΄Εργων τάσσεται τρίμηνος προθεσμία δια την υποβολήν αιτήσεων δανειοδοτήσεως εκ μέρους των δικαιούχων, δυναμένη δι’ ομοίων αποφάσεων να παρατείνεται από της λήξεως εκάστοτε της προηγουμένης και μέχρι το πολύ της 31ης Δεκ. 1979». Η παρ. 4 αντικαταστάθηκε ως άνω από την παρ. 2 άρθρ. δευτέρου Νόμ. 867/1979 (ΦΕΚ Α΄ 24), κατωτ. αριθ. 2. Με την παρ. 3 Νόμ. 1048/29 Απρ.-2 Μαΐου 1980 ΦΕΚ Α΄ 101, (κατωτ. αριθ. 5), ορίστηκε ότι η προβλεπομένη τρίμηνος προθεσμία δύναται να παρατείνεται μέχρι το πολύ της 31 Δεκ. 1980. ΄Αρθρ.3.-Αι εργασίαι αποκαταστάσεως περί ων η παρ. 2 του άρθρ. 1 της παρούσης, εκτελούνται υπ’ ευθύνη των δανειοδοτουμένων τη εποπτεία της αρμοδίας Υπηρεσίας του Υπουργείου Δημ. ΄Εργων. Τα μέτρα τα αναφερόμενα εις την εκτέλεσιν των εργασιών, τον τρόπον πληρωμής των δόσεων του δανείου, την τεχνικήν συνδρομήν και την εποπτείαν των εκτελουμένων έργων καθορίζονται δι’ αποφάσεων του Υπουργού Δημ. ΄Εργων.        (Αντί για τη σελ. 280,101(α) Σελ. 280,101(β) Τεύχος 752-Σελ. 105 Σεισμόπληκτοι Βορείου Ελλάδος 35.Ε.ζ.1   858 ΄Αρθρ.4.-«1.Εις περιπτώσεις καθ’ ας επήλθον ζημίαι εις τον φέροντα σκελετόν κτιρίων με πλείονας κεχωρισμένας ιδιοκτησίας, συντάσσεται ενιαία μελέτη επισκευής, εκδίδεται ενιαία άδεια και ανατίθεται εις ενιαίαν εργολαβίαν η εκτέλεσις των εργασιών τόσον των κοινοτήτων όσων και των κεχωρισμένης ιδιοκτησίας στοιχείων του κτιρίου, των ανηκόντων εις τους κατά την παρ. 6 του παρόντος άρθρου δηλώσαντας την δια του Ειδικού Διαχειριστού κίνησιν της διαδικασίας αποκαταστάσεως των ζημιών. 2.Εις τας περιπτώσεις ταύτας την σύναψιν και διαχείρησιν των δανείων, την παραχώρησιν του δικαιώματος εγγραφής υποθήκης και την εκτέλεσιν των εργασιών ως και πάσαν άλλην συναφή ενέργειαν αναλαμβάνει Ειδικός Διαχειριστής, οριζόμενος κατά τας διατάξεις του παρόντος, αι οποίαι κατισχύουν πάσης τυχόν ετέρας διαφόρου διατάξεως και του κανονισμού της πολυκατοικίας. 3.Εντός προθεσμίας τασσομένης δι’ αποφάσεως του Υπουργού Δημοσίων ΄Εργων, πάντως ουχί μεγαλυτέρας του μηνός από της κατ’ άρθρ. 18 δημοσιεύσεώς της, υποχρεούνται όπως συνέλθουν εις Γενικήν Συνέλευσιν πάντες οι συνιδιοκτήται εκάστης των εν παρ. 1 του παρόντος άρθρου οικοδομής. Η Γενική Συνέλευσις ευρίσκεται εν απαρτία παρόντων των συνιδιοκτητών εκπροσωπούντων εις πρώτην μεν συνέλευσιν τουλάχιστον το ήμισυ, εις επαναληπτικήν δε τοιαύτην συνερχομένην εντός των επομένων δέκα πέντε ημερών, τουλάχιστον το τρίτον των ποσοστών συνιδιοκτησίας επί του οικοπέδου, δια της αυτής δε πλειοψηφίας γίνεται και η εκλογή του Ειδικού Διαχειριστού. 4.Εάν δεν διορισθή εμπροθέσμως κατά την προηγουμένην παράγραφον δι’ οιονδήποτε λόγον ο Ειδικός Διαχειριστής, ούτος διορίζεται δι’ αποφάσεως του Μονομελούς Πρωτοδικείου, εις την περιφέρειαν του οποίου κείται το ακίνητον, δικάζοντος κατά την διαδικασίαν των ασφαλιστικών μέτρων, επί τη αιτήσει παντός έχοντος έννομον συμφέρον συνιδιοκτήτου ή μισθωτού, μετά κλήτευσιν του κατά τον κανονισμόν διαχειριστού της οικοδομής και εν ελλείψει τοιούτου τουλάχιστον των εις το κτίριον ενοικούντων συνιδιοκτητών. 5.Ο Ειδικός διαχειριστής ενεργεί πάσαν πράξιν και υπογράφει πάσαν δικαιοπραξίαν δια την σύναψιν και διαχείρισιν των δανείων, την παραχώρησιν δικαιώματος εγγραφής υποθήκης και την εκτέλεσιν των εργασιών, ενεργειών εν γένει ως νόμιμος αντιπρόσωπος των συνιδιοκτητών δικαστικώς και εξωδίκως, ευθύς δε μετά τον οπωσδήποτε διορισμόν του γνωστοποιεί τούτο εις την ΥΑΣΒΕ.    Σελ. 280,102(β) Τεύχος 752-Σελ. 106 6.Εις τας περιπτώσεις της παρ. 1 του παρόντος άρθρου δάνεια χορηγούνται α)δια την αποκατάστασιν των ζημιών των κεχωρισμένων ιδιοκτησιών των οποίων οι ιδιοκτήται δηλώσουν εις τον Ειδικόν Διαχειριστήν την περί τούτου επιθυμίαν των και β)δια το εις τας αυτάς ιδιοκτησίας αναλογούν ποσοστόν των δαπανών αποκαταστάσεως των ζημιών εις φέροντα και κοινόκτητα στοιχεία του κτιρίου. Η ως άνω δήλωσις δύναται να γίνει μέχρι και της εις την ΥΑΣΒΕ υποβολής της αιτήσεως δια την έκδοσιν της οικείας αδείας. 7.Δια τους μη δηλώσαντας κατά την προηγουμένην παράγραφον συνιδιοκτήτας καταβάλλεται εις τον Ειδικόν Διαχειριστήν υπό της ΥΑΣΒΕ και το ποσόν το αναλογούν εις τας χωριστάς αυτών ιδιοκτησίας εκ της όλης δαπάνης αποκαταστάσεως των φερόντων και κοινοκτήτων στοιχείων. Δια τον χρόνον και τας δόσεις καταβολής εις τον Ειδικόν Διαχειριστήν του ποσού τούτου εφαρμόζονται αναλόγως τα δια την καταβολήν των δανείων οριζόμενα δια των αποφάσεων της Νομισματικής Επιτροπής. 8.Ολόκληρον το κατά την προηγουμένην παράγραφον ποσόν, μη αφαιρουμένης της τυχόν προβλεπομένης δωρεάν κρατικής αρωγής, βεβαιούται εις το Δημόσιον Ταμείον εις βάρος των υποχρέων μη δηλωσάντων συνιδιοκτητών και εισπράττεται ως δημόσιον έσοδον εις τέσσαρας τριμηνιαίας δόσεις. Η βεβαίωσις γίνεται δια Πράξεως του Προϊσταμένου της ΥΑΣΒΕ, μετά την εκπνοήν της κατά την επομένην παράγραφον προθεσμίας, κατά τα ειδικώτερον δι’ αποφάσεως των Υπουργών Οικονομικών και Δημοσίων ΄Εργων οριζόμενα. 9.Οι κατά την παρ. 6 του παρόντος μη δηλώσαντες την δια του Ειδικού Διαχειριστού κίνησιν της διαδικασίας συνιδιοκτήται δύνανται, εντός ανατρεπτικής προθεσμίας έξ μηνών από της συνάψεως του δανείου, να ζητήσουν την κατά τας διατάξεις του παρόντος δανειοδότησίν του. Εις την περίπτωσιν ταύτην αντί του κατά την προηγουμένην παράγραφον καταλογισμού γίνεται συμψηφισμός εις το δάνειον του ποσού όπερ δια την αναλογίαν των, κατ’ εφαρμογήν της παρ. 7 του παρόντος, κατεβλήθη εις τον Ειδικόν Διαχειριστήν. 35.Ε.ζ.1 Σεισμόπληκτοι Βορείου Ελλάδος   859 10.Εις περίπτωσιν κατά την οποίαν δεν έχει διορισθή διαχειριστής της οικοδομής ή ο διορισθείς αμελεί να ενεργήση δια την αποκατάστασιν των ζημιών ταύτης, τάσσεται υπό της ΥΑΣΒΕ προς τον εις αυτήν γνωστοποιηθέντα ή άλλως, τη αιτήσει της διοριζόμενον κατά την παρ. 4 του παρόντος άρθρου, δι’ αποφάσεώς της, εις ην διαπιστούται ότι η παράτασις της εκκρεμότητος δημιουργεί προβλήματα ασφαλείας του κτιρίου, δυνάμενα να οδηγήσουν εις την δημιουργίαν κοινού κινδύνου δια πρόσωπα ή περιουσίας, εύλογος κατά τας περιστάσεις προθεσμία προς σύνταξιν της απαιτουμένης μελέτης, έκδοσιν της αδείας και έναρξιν των εργασιών. Παρεχομένης απράκτου της προθεσμίας ταύτης δύναται η υπηρεσία να προβή η ιδία εις εκτέλεσιν των αναγκαίων εργασιών στηρίξεως των φερόντων και κοινοκτήτων στοιχείων της οικοδομής προς εξασφάλισιν της σταθερότητος αυτής, υποκαθισταμένη δια την εκτέλεσιν του συγκεκριμένου τούτου έργου εις τους συνιδιοκτήτας. Η δαπάνη δια την εκτέλεσιν των εργασιών τούτων βεβαιούται υπό του Προϊσταμένου της ΥΑΣΒΕ εις βάρος των ιδιοκτητών,κατά λόγον της συμμετοχής των εις την συνιδιοκτησίαν επί του οικοπέδου, και εισπράττεται ως δημόσιον έσοδον κατά τα ειδικώτερον δι’ αποφάσεως των Υπουργών Οικονομικών και Δημοσίων ΄Εργων οριζόμενα. Εάν η διαδικασία της παρούσης παραγράφου κινηθή αιτήσει ενός ή περισσοτέρων των συνιδιοκτητών, η εξόφλησις της εις βάρος αυτών κατά τα ανωτέρω βεβαιουμένης δαπάνης κανονίζεται εις δόσεις και υπό όρους εξοφλήσεως ομοίους προς τους τοιούτους όρους των δανείων των δια του παρόντος χορηγουμένων. Τα αυτά ισχύουν και δια τους λοιπούς συνιδιοκτήτας εάν ζητήσουν τούτο εντός ανατρεπτικής προθεσμίας έξ μηνών από της υπό της ΥΑΣΒΕ εγκαταστάσεως του εργολάβου προς εκτέλεσιν των εργασιών. 11.Η νομιμοποίησις του Ειδικού Διαχειριστού και αι κατά την παρ. 6 δηλώσεις γίνονται δι’ ιδιωτικού εγγράφου, της γνησιότητος των υπογραφών δυναμένης να βεβαιωθή και υπό δικηγόρου ή συμβολαιογράφου ή δι’ υπευθύνου δηλώσεως του διαχειριστού, συντασσομένης κατά τον τύπον του Ν.Δ. 105/1969. 12.Εν περιπτώσει αδυναμίας του Ειδικού Διαχειριστού να εισέλθη εις ιδιοκτησίαν τινά, ένεκα απουσίας ή αρνήσεως του ιδιοκτήτου ή κατόχου, προς διαπίστωσιν και αποκατάστασιν των ζημιών, παρέχει την προς τούτο άδειαν το Μονομελές Πρωτοδικείον δικάζον κατά την διαδικασίαν των ασφαλιστικών μέτρων και άνευ κλητεύσεως. 13.Αι τεχνικαί μελέται επισκευών δύνανται να εκτελώνται και υπό της Υπηρεσίας, εφ’ όσον ήθελε τούτο κριθή σκόπιμον, δια την καλυτέραν εξυπηρέτησιν του επιδιωκομένου σκοπού. 14.Η ανακατασκευή κτιρίων καταστραφέντων εξ ολοκλήρου υπό του σεισμού ανηκόντων κατά κυριότητα εις ένα ή πλείονας ιδιοκτήτας, επιτρέπεται να ενεργήται βάσει πραγματοποιησίμου   προγράμματος, εξασφαλίζοντος την στέγασιν των πρότερον εις αυτό στεγαζομένων, εγκρινομένου μετά της μελέτης υπό της αρμοδίας Υπηρεσίας. Η εκτέλεσις του έργου γίνεται υπ’ ευθύνη των δανειοδοτουμένων ιδιοκτητών. 15.Εις περίπτωσιν κατά την οποίαν το καταστραφέν κτίριον ρυμοτομείται ή δεν δύναται να ανακατασκευασθή εξ οιασδήποτε ετέρας νομίμου αιτίας ή ο ενδιαφερόμενος επιθυμεί την εις ετέραν θέσιν αυτοστέγασίν του, δύναται να λάβη προς τούτο το αναλογούν εις αυτό δάνειον, μετά την κατεδάφισιν του πληγέντος κτίσματος. 16.Δάνειον ανακατασκευής αναγνωρίζεται και εις περιπτώσεις καθ’ ας το κτίσμα εκρίθη μεν ως ουχί κατεδαφιστέον αλλά, βάσει της σχετικής μελέτης, η δαπάνη επισκευής κρίνεται ως υπέρμετρος δια πεπαλαιωμένον κτίριον υπό της Επιτροπής εκ Τεχνικών, συνιστωμένης υπό του Υπουργού Δημοσίων ΄Εργων, εις την οποίαν παραπέμπονται υπό της ΥΑΣΒΕ πάσαι αι τοιαύται αιτήσεις. 17.Δάνειον ανακατασκευής δι’ αυτοστέγασιν αναγνωρίζεται επίσης και εις ενοικούντας εις κτίρια του Δημοσίου κριθέντα κατεδαφιστέα, εφ’ όσον στερούνται καταλλήλου στέγης τόσον αυτοί όσον και οι μετ’ αυτών συνοικούντες μέχρι της 20.6.1978 σύζυγος και τέκνα αυτών. Το δάνειον εις την περίπτωσιν ταύτην υπολογίζεται με βάσιν το κατεχόμενον υπό τούτων εις το κτίριον του Δημοσίου εμβαδόν, εφαρμοζομένων κατά τα λοιπά, ως προς το ύψος του δανείου, των ισχυόντων εκάστοτε δια τα λοιπά κριθέντα ως κατεδαφιστέα κτίρια. 18.Εις περιπτώσεις κτιρίων κριθέντων ως κατεδαφιστέων, των οποίων το οικόπεδον ρυμοτομείται, δύναται το Δημόσιον, εντός των διατιθεμένων δια την αποκατάστασιν πιστώσεων, να προκαταβάλη ως τρίτος, κατά τας διατάξεις του άρθρ. 75 του από 17.7/16.8.1923 Ν.Δ/τος «περί σχεδίων πόλεων κλπ.» και του Ν.Δ. 632/1970 «περί αναλήψεως υπό του Δημοσίου των εκ της εφαρμογής των πολεοδομικών σχεδίων δικαιωμάτων και υποχρεώσεων των Δήμων και Κοινοτήτων», ως εκάστοτε ισχύουν, την αξίαν του ρυμοτομουμένου τμήματος του οικοπέδου προσδιοριζομένην παρά τριμελούς επιτροπής συνιστωμένης υπό του Υπουργού Δημοσίων ΄Εργων. Υπό της αυτής Επιτροπής γίνεται και η αναγνώρισις των δικαιούχων. Η δικαστικώς προσδιοριζομένη τιμή μονάδος λαμβάνεται ως βάσις δια την εις βάρος των υποχρέων βεβαίωσιν και είσπραξιν της βαρυνούσης αυτής κατά τας σχετικάς πράξεις αναλογισμού αποζημιώσεως». Το άρθρ. 4 αντικαταστάθηκε ως άνω από το τρίτο άρθρο Νόμ. 867/1979 (κατωτ. αριθ. 2) Βλ. και στην παρ. 2 του ίδιου άρθρου σχετική με τω ανωτέρω άρθρο διάταξη.   (Αντί για τη σελ. 280,103) Σελ. 280,103(α) Τεύχος 714-Σελ. 59 Σεισμόπληκτοι Βορείου Ελλάδος 35.Ε.ζ.1   860 ΄Αρθρ.5.-1.Δικαιούχοι στεγαστικής συνδρομής κατά την παρούσαν, είναι οι ιδιοκτήται ακινήτου οιασδήποτε χρήσεως. 2.Το δικαίωμα τούτο συντρέχει αθροιστικώς δια την περίπτωσιν καθ’ ην εις τον αυτόν ιδιοκτήτην ανήκουν πλείονα κτίρια ή κεχωρισμέναι ιδιοκτησίαι.  «Δια κτίρια μη χρησιμοποιούμενα δια κατοικίαν αλλά δι’ ετέρας χρήσεις και δια τα οποία δεν υφίσταται διηρημένη ιδιοκτησία, το ανά διαμέρισμα ισχύον ανώτατον όριον στεγαστικής συνδρομής υπολογίζεται αθροιστικώς δι’ έκαστον εξ 150 μέτρων τετραγωνικών μέρος του αθροίσματος των εμβαδών όλων των ορόφων των κτιρίων τούτων. Προκύπτον τελικώς μέρος μέχρι 50 μ2 αμελείται, ανώτερον δε των 50 μ2 λαμβάνεται δια την εφαρμογήν των ανωτέρω ως πλήρες διαμέρισμα. Τα ανωτέρω εφαρμόζονται και δια τυχόν τμήματα κτιρίων, τοιούτων ως ανωτέρω πλην κατοικίας χρήσεων, είτε τα τμήματα ταύτα αποτελούν διηρημένας ιδιοκτησίας είτε όχι». Το μέσα σε « » εδάφιο προστέθηκε από την παρ. 1 άρθρο τέταρτο Νόμ. 867/1979 (κατωτ. αριθ. 2). 3.Η αναγνώρισις των δικαιούχων γίνεται υπό της αρμοδίας Υπηρεσίας του Υπουργείου Δημοσίων ΄Εργων, ομού μετά της εκδόσεως της σχετικής αδείας δια την εκτέλεσιν των εργασιών και του προσδιορισμού του ύψους του δανείου και της τυχόν αρωγής. Προς τούτο υποβάλλονται αιτήσεις των δικαιούχων μετά πλήρων των δικαιολογητικών και της μελέτης των εργασιών ή της τεχνικής εκθέσεως. Προς απόδειξιν της κυριότητος επί του ακινήτου δι’ ο η δανειοδότησις, αρκεί η υποβολή παρά του δικαιούχου υπευθύνου δηλώσεως του Ν.Δ. 105/1969 περί του ότι ούτος έχει την νομήν του ακινήτου τουλάχιστον κατά τα τελευταία 20 έτη. Το ακίνητον δέον να περιγράφεται εν τη δηλώσει όσον το δυνατόν ακριβώς. Η δήλωσις δέον να συνοδεύεται και υπό, ιδίου περιεχομένου, βεβαιώσεως-δηλώσεως του Ν.Δ. 105/1969 δύο μαρτύρων. Βλ. την έννοιαν της «εικοσαετούς νομής» στην παρ. 2 του άρθρου τέταρτου του Νόμ. 867/ 1979 (κατωτ. αριθ. 2). 4.Τα της αναγνωρίσεως των δικαιούχων, εκδόσεως των αδειών, πιστοποιήσεως των ζημιών και προσδιορισμού του ύψους των δαπανών ως και πάσα λεπτομέρεια δια την εφαρμογήν της προηγουμένης παραγράφου ρυθμίζονται δι’ αποφάσεων του Υπουργού Δημοσίων ΄Εργων. Δι’ ομοίων αποφάσεων ρυθμίζονται και τα της πιστοποιήσεως των εργασιών προς καταβολήν των δόσεων των δανείων.  Σελ. 280,104(α) Τεύχος 714-Σελ. 60  «5.Εις ενοίκους ή ιδιοκτήτας κατεδαφιστέων ή καταστάντων εκ των σεισμών ακαταλλήλων προς οίκησιν οικοδομών δύναται να χορηγήται συνδρομή εκ των εν άρθρ. 11 παρ. 1 της παρούσης πιστώσεων, είτε ως δάνειον, είτε ως αρωγή, είτε άλλως, προς στέγασίν των εις κατάλληλα οικήματα κατά τα ειδικώτερον δι’ αποφάσεων του Υπουργού Δημοσίων ΄Εργων οριζόμενα. Δια των αποφάσεων τούτων καθορίζονται αι προϋποθέσεις και οι όροι χορηγήσεως της συνδρομής και το είδος και το ύψος αυτής, η διαδικασία αναγνωρίσεως των δικαιούχων, η σύνθεσις της προς τούτο Επιτροπής και πάσα αναγκαία λεπτομέρεια. Εις την ανωτέρω Επιτροπήν δύναται να συμμετέχουν δημόσιοι λειτουργοί, δικαστικοί λειτουργοί ή υπάλληλοι Ν.Π.Δ.Δ. οριζόμενοι κατά παρέκκλισιν πάσης ετέρας διατάξεως». Η παρ. 5 προσετέθη ως άνω από την παρ. 3 του άρθρου τέταρτου Νόμ. 867/1979 (κατωτ. αριθ. 2). Βλ. και στην παρ. 4 του ίδιου άρθρου σχετική με τα ανωτέρω παρ. 5 διάταξη.   35.Ε.ζ.1 Σεισμόπληκτοι Βορείου Ελλάδος   861 ΄Αρθρ.6.-«1.Προς εξασφάλισιν της απαιτήσεως της Τραπέζης δια το χορηγούμενον δάνειον ποσού μεγαλυτέρου των εξήκοντα χιλιάδων δραχμών, εγγράφεται υπέρ αυτής υποθήκη επί του δια του δανείου ανεγειρομένου ή επισκευαζομένου ακινήτου. Εις τας περιπτώσεις αυτοστεγάσεως η υποθήκη εγγράφεται επί του υπό του δικαιούχου υποδεικνυομένου ετέρου ακινήτου εις το οποίον θα πραγματοποιηθή η αυτοστέγασις. Δια την απόδειξιν της κυριότητος και επί του ακινήτου τούτου έχουν εφαρμογήν αι διατάξεις της παρ. 3 του άρθρ. 5 της παρούσης. Δια δάνειον μέχρις εξήκοντα χιλιάδων δραχμών αρκεί η προσωπική εγγύησις των δανειοδοτουμένων. Αι ανωτέρω υποθήκαι δύναται να εγγράφωνται και επί ετέρου ακινήτου προσφερομένου τυχόν προς τούτο υπό του λαμβάνοντος το δάνειον, εφ’ όσον η αξία του ακινήτου τούτου καλύπτει το ασφαλιζόμενον δάνειον, ή και να μεταφέρωνται εκ των υστέρων εις έτερον ακίνητον καλύπτον ομοίως το δάνειον». Η παρ. 1 αντικαταστάθηκε ως άνω από την παρ. 1 άρθρο πέμπτο Νόμ. 867/1979 (κατωτ. αριθ. 2). Βλ. και στην παρ. 3 του ίδιου άρθρου σχετική με την ανωτέρω παρ. 1 διάταξη. 2.Τίτλον προς εγγραφήν υποθήκης αποτελεί η σύμβασις συνάψεως του δανείου. 3.Υποθήκη εγγραφομένη προς ασφάλειαν δανείου χορηγουμένου δυνάμει της παρούσης, επί ακινήτου του οφειλέτου, όστις προς απόδειξιν της κυριότητός του προσήγαγε τα κατά την παρ. 4 του άρθρ. 5 έγγραφα, είναι ισχυρά και έγκυρος κατά παντός τρίτου, ο δε ενυπόθηκος οφειλέτης εκ τοιούτου δανείου, θεωρείται, έναντι του τυχόν αναγνωρισθησομένου δικαστικώς τρίτου κυρίου του ενυποθήκου ακινήτου, ως κακής πίστεως νομεύς, στερούμενος του δικαιώματος της αφαιρέσεως ενσωματωμένων υλικών (συστατικών) ή της αποζημιώσεως δι’ οιασδήποτε ενεργηθείσας υπ’ αυτού δαπάνας. Εις την περίπτωσιν ταύτην το χορηγηθέν δάνειον μετά των τόκων αυτού οφείλεται παρά του αναγνωρισθέντος δικαστικώς κυρίου του ενυποθήκου ακινήτου εις ον ανήκει το ενυπόθηκον μετά των δια του δανείου γενομένων κτισμάτων, τεκμαιρομένου τούτου αμαχήτως ως καταστάντος πλουσιωτέρου κατά το ποσόν εις ο ανέρχεται το δάνειον μετά των τόκων αυτού. Ο τυχόν αναγνωρισθείς δικαστικώς τρίτος κύριος του ενυποθήκου, υπόκειται εις την εμπράγματον αρωγήν του δανειστού. 4.Η σύμβασις δανείου καταρτίζεται δι’ ιδιωτικού εγγράφου. Δια την κατάρτισιν ταύτης, και την αναδοχήν των εκ της λήψεως του δανείου υποχρεώσεων επί ακινήτων μεν προικώων δεν απαιτείται η τήρησις των διατυπώσεων του άρθρ. 1417 Α.Κ., επί ακινήτων δε ανηκόντων εις πρόσωπα, τελούντα υπό πατρικήν εξουσίαν, επιτροπείαν ή κηδεμονίαν δεν απαιτείται η τήρησις των διατυπώσεων των άρθρ. 1512, 1647, 1678, 1698 και 1704 Α.Κ. Επί επικαρπίας η πληρωμή των  τοκοχρεωλυτικών δόσεων βαρύνει αποκλειστικώς τον ψιλόν κύριον, ο επικαρπωτής όμως, μετέχει εις την πληρωμήν των δόσεων, αι οποίαι καθίστανται διαρκούσης της επικαρπίας ληξιπρόθεσμοι, συμμέτρως, κατά την καθοριζομένην κατά τας διατάξεις του Π.Δ. 118/1973 «περί Κώδικος φορολογίας κληρονομιών κ.λ.π.». ως τούτο εκάστοτε ισχύει, σχέσιν αξίας της επικαρπίας προς την της πλήρους κυριότητος. 5.Εις περίπτωσιν, κατά την οποίαν πρόκειται περί δανείου δι’ ανακατασκευήν μισθίου ακινήτου χρησιμοποιουμένου δια κατοικίαν, ο χρηματοδοτούμενος ιδιοκτήτης υποχρεούται εις επανεγκατάστασιν του μισθωτού επί 5 τουλάχιστον έτη, από της επανεγκαταστάσεως με ενοίκιον, το κατά τον χρόνον των σεισμών καταβαλλόμενον και αναπροσαρμοζόμενον κατ’ έτος τιμαριθμικώς από 1ης Ιαν. 1981. Εις περίπτωσιν, κατά την οποίαν πρόκειται περί δανείου δι’ επισκευήν μισθίου ακινήτου χρησιμοποιουμένου δια κατοικίαν ο χρηματοδοτούμενος ιδιοκτήτης υποχρεούται εις την διατήρησιν του μισθωτού ή την επανεγκατάστασιν αυτού επί διετίαν, από της περατώσεως της επισκευής, με αμετάβλητον ενοίκιον. Από την παρ. 2 του άρθρου πέμπτου Νόμ. 867/1979 η χρονολογία 1961 διορθώθηκε στο ορθό «1981» και η λέξη χρησιμοποιούμενος αντικαταστάθηκε από την ορθή «χρηματοδοτούμενος». 6.Η ανάληψις της καθοριζομένης πρώτης δόσεως του δανείου πραγματοποιείται ανεξαρτήτως της ολοκληρώσεως της διαδικασίας εγγραφής υποθήκης. ΄Αρθρ.7.-Οι δυνάμει της παρούσης δικαιούχοι υποχρεούνται όπως χρησιμοποιήσουν το χορηγούμενον εις αυτούς δάνειον δια την εντός τασσομένης δια της οικοδομικής αδείας προθεσμίας εκτέλεσιν υπ’ ευθύνη των, της, κατά την εγκεκριμένην μελέτην ανακατασκευής ή επισκευής του βλαβέντος κτιρίου. Οι παραβάται της υποχρεώσεως ταύτης, κηρύσσονται έκπτωτοι του δικαιώματος αποκαταστάσεώς των, το δε ληφθέν παρ’ αυτών ποσόν βεβαιούται εις το οικείον Δημόσιον Ταμείον και εισπράττεται ως δημόσιον έσοδον κατά τας διατάξεις του Κώδικος Εισπράξεως Δημοσίων Εσόδων (ΚΕΔΕ) τη αιτήσει του δανειοδοτήσαντος πιστωτικού Ιδρύματος. ΄Αρθρ.8.-«1.Αι εκ της εφαρμογής της παρούσης πράξεως τυχόν συναπτόμεναι συμβάσεις μεταβιβάσεως ακινήτων και η μεταγραφή τούτων, αι συμβάσεις παροχής ενυποθήκων δανείων, η εξόφλησις των δόσεων, των εξ αυτών απορρεόντων τόκων, η εγγραφή και η εξάλειψις της προς ασφάλισιν αυτών υποθήκης, αι μελέται δια την ανακατασκευήν ή την επισκευήν των βλαβέντων   (Αντί για τη σελ. 280,105 (α) Σελ. 280,105(β) Τεύχος 1305 Σελ. 41 Σεισμόπληκτοι Βορείου Ελλάδος 35.Ε.ζ.1   862 κτιρίων, αι εργολαβικαί συμβάσεις και τα τιμολόγια δια την εκτέλεσιν των εργασιών, ως και η έκδοσις των οικοδομικών αδειών, απαλλάσσονται παντός φόρου, τέλους, χαρτοσήμου, δικαιώματος κρατήσεως ή εισφοράς εν γένει υπέρ του Δημοσίου ή Οργανισμού Τοπικής Αυτοδιοικήσεως ή οιουδήποτε τρίτου, εξαιρέσει του φόρου εισοδήματος». Η παρ. 1 αντικαταστάθηκε ως άνω από την παρ. 1 άρθρο έκτο Νόμ. 867/1979 (κατωτ.αριθ. 2). Από την παρ. 2 του ίδιου άρθρου ορίσθηκε ότι:«2.Η δια της προηγουμένης παραγράφου αντικαθιστωμένη διάταξις ισχύει από της ισχύος της δια του άρθρου πρώτου του παρόντος κυρουμένης Πράξεως». 2.Τα δικαιώματα των συμβολαιογράφων και των αμίσθων υποθηκοφυλάκων δια τας κατά την εφαρμογήν της παρούσης συναπτομένας συμβάσεις και συμβόλαια περιορίζονται εις το έν τρίτον των εκάστοτε ισχυόντων και καταβάλλονται υπό του δανειοδοτούντος πιστοδοτικού Ιδρύματος εις χρέωσιν του δικαιούχου. 3.΄Απασαι αι διοικητικαί και δικαστικαί ενέργειαι, αι προβλεπόμεναι ή ανακύπτουσαι κατά την εφαρμογήν της παρούσης ενεργούνται ατελώς. ΄Αρθρ.9.-1.Προς ταχείαν εκτέλεσιν του έργου αποκαταστάσεως συνιστάται, με έδραν την Θεσσαλονίκην «Υπηρεσία Αποκαταστάσεως Σεισμοπλήκτων Βορ. Ελλάδος» (Υ.Α.Σ.Β.Ε.). 2.Η Υ.Α.Σ.Β.Ε. αποτελεί Υπηρεσίαν του Υπουργείου Δημοσίων ΄Εργων, υπαγομένην απ’ ευθείας εις τον Υπουργόν και θα λειτουργήση μέχρι περατώσεως του έργου της αποκαταστάσεως. 3.Δι’ αποφάσεως του Υπουργού Δημοσίων ΄Εργων δύναται να συνιστώνται εξωτερικαί οργανικαί μονάδες της Υ.Α.Σ.Β.Ε. εις την περιφέρειαν Θεσσαλονίκης. Δια κοινής αποφάσεως των Υπουργών Οικονομικών και Δημοσίων ΄Εργων δύναται να συνιστώνται Γραφεία της Υ.Α.Σ.Β.Ε. αντιστοίχου προς ταύτην αρμοδιότητος και εξαρτώμενα απ’ ευθείας εξ αυτής, εις τας πρωτευούσας ετέρων Νομών της Βορείου Ελλάδος πληγέντων εκ των σεισμών. 4.Η εσωτερική διάρθρωσις και η εις προσωπικόν σύνθεσις της Υ.Α.Σ.Β.Ε., αι αρμοδιότητες του προϊσταμένου, των προϊσταμένων των οργανικών μονάδων και των γραφείων αυτής ως και πάσα λεπτομέρεια αναγομένη εις την οργάνωσιν και λειτουργίαν της ρυθμίζονται δι’ αποφάσεων του Υπουργού Δημοσίων ΄Εργων κατά παρέκκλισιν πάσης ετέρας γενικής ή ειδικής διατάξεως.     Σελ. 280,106(β) Τεύχος 1305 Σελ. 42 ΄Αρθρ.10.-1.Η Υ.Α.Σ.Β.Ε. επανδρούται δι’ αποσπάσεως ή μεταθέσεως προσωπικού του Υπουργείου Δημοσίων ΄Εργων, άνευ αυξήσεως του αριθμού των οργανικών θέσεων αυτού. Επίσης επανδρούται δι’ αποσπάσεως προσωπικού οιασδήποτε ετέρας Πολιτικής Δημοσίας Υπηρεσίας ή Νομικού Προσώπου Δημοσίου Δικαίου ή Οργανισμού Τοπικής Αυτοδιοικήσεως ή Δημοσίας Επιχειρήσεως ή Επιχειρήσεως Κοινής Ωφελείας ή τοιαύτης επιχορηγουμένης υπό του Δημοσίου. Εις τας περιπτώσεις ταύτας η απόσπασις γίνεται δια κοινών αποφάσεων του Υπουργείου Δημοσίων ΄Εργων και του κατά περίπτωσιν αρμοδίου ή εποπτεύοντος Υπουργού κατά παρέκκλισιν πάσης ετέρας ειδικής ή γενικής διατάξεως και μη απαιτουμένης εν προκειμένω της γνώμης ή αποφάσεως συλλογικού οργάνου. Εις την Υ.Α.Σ.Β.Ε. δύναται ομοίως να διατίθενται αξιωματικοί, υπαξιωματικοί ή οπλίται των ενόπλων δυνάμεων ή πολιτικόν προσωπικόν των Υπηρεσιών των Ενόπλων Δυνάμεων δια κοινής αποφάσεως των Υπουργών Εθνικής Αμύνης και Δημοσίων ΄Εργων. 2.Προς εκτέλεσιν του έργου της Υ.Α.Σ.Β.Ε. επιτρέπεται επίσης η πρόσληψις επί συμβάσει εργασίας ιδιωτικού δικαίου ωρισμένου χρόνου τεχνικού, διοικητικού, εργατοτεχνικού και εν γένει βοηθητικού προσωπικού, του οποίου ο αριθμός κατ’ ειδικότητας, η διάρκεια των συμβάσεων και η αμοιβή, καθορίζονται δι’ αποφάσεων των Υπουργών Οικονομικών και Δημοσίων ΄Εργων. Η πρόσληψις γίνεται δι’ αποφάσεων του Υπουργού Δημοσίων ΄Εργων. ΄Αρθρ.11.-1.΄Απασαι αι αναγκαιούσαι δια την λειτουργίαν της Υ.Α.Σ.Β.Ε. πιστώσεις, ως και αι τοιαύται δια την πραγματοποίησιν του έργου της αποκαταστάσεως, εγγράφονται εις τον Κρατικόν (Δημοσίων Επενδύσεων) προϋπολογισμόν του Υπουργείου Δημοσίων ΄Εργων υπό ίδιον τομέα και εκτελούνται δι’ εντολών του Υπουργού Δημοσίων ΄Εργων ή του παρ’ αυτού εξουσιοδοτουμένου οργάνου. «2.Η εκκαθάριση και η εντολή πληρωμής των δαπανών ενεργείται κατά τα κεκανονισμένα από την Υπηρεσία Εντελλομένων Εξόδων στη Νομαρχία Θεσσαλονίκης, σε βάρος των πιστώσεων του προϋπολογισμού Δημοσίων Επενδύσεων του Υπουργείου Περιβάλλοντος, Χωροταξίας και Δημοσίων Έργων. Τον προληπτικό έλεγχο επί των δαπανών αυτών θα ασκεί ο Επίτροπος του Ελεγκτικού Συνεδρίου στο Υπουργείο Μακεδονίας – Θράκης. Με απόφαση του Υπουργού Οικονομικών ρυθμίζονται οι λεπτομέρειες εφαρμογής του παρόντος». Η μέσα σε «» παρ. 2, αντικαταστάθηκε ως άνω από το άρθρ. 16 του Νόμ. 2020/28-28 Φεβρ. 1992 (ΦΕΚ Α΄34), (διόρθ.σφαλμ.στο ΦΕΚ Α΄48/31 Μαρτ. 1992), Τόμ. 13, σελ. 244,9945. 35.Ε.ζ.1 Σεισμόπληκτοι Βορείου Ελλάδος   863 ΄Αρθρ.12.-1.Η αποκατάστασις των ζημιών των κτιρίων των ανηκόντων εις το Δημόσιον και εις Νομικά Πρόσωπα Δημοσίου Δικαίου ή εις κοινωφελή ή Φιλανθρωπικά ή ευαγή Ιδρύματα ή Σωματεία ενεργείται υπό του οικείου φορέως. 2.Εις πάσαν περίπτωσιν, εφ’ όσον ο Υπουργός Δημοσίων ΄Εργων κρίνη σκόπιμον την υπό του Δημοσίου εκτέλεσιν των εργασιών της προηγουμένης παραγράφου, δύνανται αύται να εκτελεσθούν κατά τας διατάξεις της παρούσης εις βάρος των διατιθεμένων πιστώσεων αποκαταστάσεως. Κατά την εκτέλεσιν των έργων τούτων ο Υπουργός Δημοσίων ΄Εργων, ασκεί μέσω της Υ.Α.Σ.Β.Ε. και κατά παρέκλισιν πάσης γενικής ή ειδικής διατάξεως, απάσας τας αρμοδιότητας, του αρμοδίου καθ’ ύλην Υπουργού ή της Διοικήσεως του αρμοδίου φορέως, περιλαμβανομένων και των κανονιστικών, τας αναφερομένας εις την ρύθμισιν των θεμάτων των σχετιζομένων με την εκτέλεσιν των έργων αποκαταστάσεως των ζημιών των βλαβέντων ως άνω κτιρίων. Εις οργανισμούς απολαμβάνοντας, κατά το Σύνταγμα, διοικητικής αυτοτελείας, η παρούσα παράγραφος εφαρμόζεται τη συναινέσει του Οργανισμού. ΄Αρθρ.13.-Ο Υπουργός Δημοσίων ΄Εργων εν τη ασκήσει της δυνάμει της παρούσης αρμοδιότητος, δύναται εντός των διατιθεμένων προς τούτο κατά το άρθρ. 11 παρ. 1 της παρούσης πιστώσεων να συνάπτη δια λογαριασμόν του Δημοσίου συμβάσεις, να αποφασίζη και να εντέλλεται δαπάνας εκτελέσεως έργων, μισθώσεων, προμηθειών ή μεταφοράν υλικών, μηχανημάτων και εφοδίων κατά παρέκκλισιν των διατάξεων περί Δημοσίου Λογιστικού, κρατικών προμηθειών, δημοσίων έργων και αναθέσεως μελετών του Δημοσίου μετά γνώμην του Συμβουλίου Δημοσίων ΄Εργων Κεντρικής και Δυτικής Μακεδονίας. ΄Αρθρ.14.-Ο Υπουργός Δημοσίων ΄Εργων, δύναται δι’ αποφάσεώς του, να καθορίζη κατά παρέκλισιν πάσης συναφούς γενικής ή ειδικής διατάξεως ή συλλογικής συμβάσεως εργασίας και ιδία των διατάξεων των άρθρ. 1 και 3 του Ν.Δ. 515/1970 «περί χρονικών ορίων εργασίας» την υπερωριακήν εργασίαν του εις την αποκατάστασιν των εκ των σεισμών ζημιών απασχολουμένου υπό οιασδήποτε επιχειρήσεως ή υπό του Δημοσίου επί σχέσει εργασίας ιδιωτικού δικαίου εργατοτεχνικού και υπαλληλικού προσωπικού επί τη καταβολή όμως της υπό του άρθρ. 1 παρ. 1 του Νόμ. 435/79 «περί τροποποιήσεως και συμπληρώσεως ενίων διατάξεως εργατικών τινων νόμων και ρυθμίσεως συναφών θεμάτων», οριζομένης αποζημιώσεως. Ομοίως δύναται ν’ αποφασίζεται η επί του προσωπικού τούτου μη εφαρμογή των διατάξεων του Ν.Δ. 763/1970 «περί τροποποιήσεως διατάξεών τινων της νομοθεσίας περί προσλήψεως μισθωτών» περί αναγγελίας της προσλήψεώς του, ως και εξαίρεσις των σχετικών εργασιών από των περί υποχρεωτικών ωρών κοινής ησυχίας διατάξεων. ΄Αρθρ.15.-Δια την αντιμετώπισιν της αμέσου κοινωνικής ανάγκης προσωρινής στεγάσεως των πληγέντων υπό του σεισμού ή εκτελέσεως παρεμφερών εργασιών, ο Υπουργός Δημοσίων ΄Εργων δύναται δι’ αποφάσεώς του να προβαίνη εις την επίταξιν ακινήτων ή τεχνικών μέσων μετά ή άνευ του προσωπικού των, εφαρμοζομένων αναλόγως των διατάξεων του Ν.Δ. 2720/1953 «περί επιτάξεως ακινήτων προς προσωρινήν στέγασιν κατοίκων των σεισμοπλήκτων Ιονίων νήσων». ΄Οπου εις το άρθρ. 5 του Ν.Δ/τος τούτου αναφέρεται ο Πρόεδρος Πρωτοδικών νοείται ήδη το Μονομελές Πρωτοδικείον, ως εφαρμοστέα διαδικασία δε είναι η των άρθρ. 686 επομ. του Κώδικος Πολτικής Δικονομίας, τηρουμένης όμως εν πάση περιπτώσει της 8ημέρου προθεσμίας κλητεύσεως του Δημοσίου προς το οποίον κοινοποιείται πλήρες αντίγραφον της αιτήσεως. ΄Αρθρ.16.(Παρατίθεται στον τόμ. 23Β, σελ. 538,01). ΄Αρθρ.17.-1.Εν τη ασκήσει των δυνάμει της παρούσης αρμοδιοτήτων, ο Υπουργός Δημοσίων Έργων, πλέον των εις τας καθ’ έκαστα διατάξεις αυτής οριζομένων, εγκαθιστάμενος κατά την κρίσιν της Κυβερνήσεως και εις Θεσσαλονίκην: α)Κατευθύνει το έργον της αποκαταστάσεως, προγραμματίζων την σειράν προτεραιότητος των εργασιών κατά κατηγορίας Δημοσίων, Κοινωφελών, Βιομηχανικών, Επαγγελματικών και ιδιωτικών κτιρίων. β)Κατανέμει τας διατιθεμένας πιστώσεις δανειοδοτήσεως κατά περιοχάς, κατά κατηγορίας ζημιών και κατά Υποκαταστήματα Πιστωτικών Ιδρυμάτων. γ)Εγκρίνει τας δαπάνας διοικήσεως, εφαρμογής του προγράμματος και λειτουργίας των Υπηρεσιών αποκαταστάσεως, και δ)Συντονίζει τας ενεργείας απασών των διοικητικών και στρατιωτικών αρχών και νομικών προσώπων ή Οργανισμών, οίτινες ασχολούνται με το αντικείμενον της στεγάσεως και αποκαταστάσεως των σεισμοπλήκτων. 2.(Καταργήθηκε από την παρ. 1 του άρθρου τρίτου του Νόμ. 1133/2-4 Μαρτ. 1981, ΦΕΚ Α΄ 54, (κατωτ. αριθ. 6). ΄Αρθρ.18.-1.Αι υππό του παρόντος προβλεπόμεναι αρμοδιότητες του Υπουργού Δημοσίων ΄Εργων, δύνανται δι’ αποφάσεών του να μεταβιβάζωνται εις τους Νομάρχας, εις τον Προϊστάμενον της Υ.Α.Σ. Β.Ε., τους Προϊσταμένους των Δ/νσεων και Τμημάτων αυτής και των εντός και εκτός της πόλεως Θεσσαλονίκης συνιστωμένων μονάδων. 2.Αι κατ’ εφαρμογήν του παρόντος εκδιδόμεναι διοικητικαί πράξεις πλην των αναφερομένων εις  την κήρυξιν απολλοτριώσεων δεν χρήζουν δημο- σιεύσεως δια της Εφημερίδος της Κυβερνήσεως,  εκ τούτων όμως αι κανονιστικού περιεχομένου  δημοσιεύονται   υποχρεωτικώς  κατά  τα  εν   αυταίς  (Αντί για τη σελ. 280,107(α) Σελ. 280,107(β) Τεύχος ΣΤ91-Σελ. 121 Σεισμόπληκτοι Βορείου Ελλάδος 35.Ε.ζ.1   864 οριζόμενα, είτε εις την Εφημερίδα της Κυβερνήσεως, είτε εις δύο τουλάχιστον ημερησίας εφημερίδας της Θεσσαλονίκης. Άρθρ.19 Η παρ. 1 καταργήθηκε και η παρ. 2 πήρε τον αριθ. 1 από την παρ. 2 του άρθρου όγδοου του Νόμ. 867/1979 (κατωτ. αριθ. 2). 1.Αι λεπτομέρειαι εφαρμογής της παρούσης ρυθμίζονται δι’ αποφάσεως του Υπουργού Δημοσίων ΄Εργων. Άρθρ.20.-Αι περί διενεργείας δαπανών και πληρωμής και εκκαθαρίσεως τούτων διατάξεις της παρούσης καταλαμβάνουν και τας από της 20 Ιουν. 1978 και εντεύθεν πραγματοποιηθείσας τοιαύτας δαπάνας. Άρθρ.21.-Η ισχύς της παρούσης άρχεται από της δημοσιεύσεως της παρούσης.                                     Σελ. 280,108(β) Τεύχος ΣΤ91-Σελ. 122 35.Ε.ζ.1 Σεισμόπληκτοι Βορείου Ελλάδος   865